افغانستان کے ایک ضلع پر دہشت گرد گروہ طالبان نے حملہ کرکے قبضہ کرلیا

فاریاب میں طالبان نے حملہ کرکے ایک ضلع پر قبضہ کرلیا جس کے بعد سے ۱۰۰ افغان فوجی لاپتہ ہیں۔

خبر کا کوڈ: ۴۳۶۹۱۰

تاریخ: ۱۹ آبان ۲۰۱۸ - ۱۰:۴۵

رسا نیوز ایجنسی کی رپورٹ کے مطابق افغانستان کے شمالی صوبے فاریاب میں طالبان نے حملہ کرکے ایک ضلع پر قبضہ کرلیا جس کے بعد سے 100 افغان فوجی لاپتہ ہیں۔

ذرائع کے مطابق افغان صوبے فاریاب کے ضلع بل چراغ پر طالبان نے بڑا حملہ کیا ہے۔

شدید لڑائی کے بعد ضلع پر طالبان نے قبضہ کا دعوی کیا ہے جس کے بعد وہاں موجود 100 افغان فوجی لاپتہ ہوگئے ہیں۔

افغان حکام کا کہنا ہے کہ ممکن ہے سیکیورٹی اہلکاروں نے ہتھیار ڈال دیے ہوں اور اب وہ طالبان کی حراست میں ہوں۔/۹۸۹/ف۹۴۰/